**Ихсанова Сарагүл Конысовна Кіші топ Білім салалары: Қатынас, Шығармашылық.**

**ҰОҚ: Көркем әдебиет, Сурет салу**

**Тақырыбы: «Көктем келді гүл алып», «Гүлдер»**

**Мақсаты:** Балаларға табиғаттың әсемдігін сезіне білу қабілетін қалыптастыру, көктемгі табиғат құбылыстарына деген қызығушылықтарын ояту.

Балаларды қағаз бетіне гүлдерді толтырып салу, қылқаламмен бояу дағдыларын жетілдіру.

**Көрнекіліктер:** Көктемгі дала гүл шоғы суреті.

Үлестірмелі құралдар:Қағаз,қылқылам,қызыл бояу.

**1.Кіріспе**

Аудиожазба тыңдау

Құстардың ән салуы.

-Балалар ненің дыбысы шығады?

-Құстардың.

-Құстар жылы жақтан келіп ән салып жатыр.

-Алақай! Көктем келді! Қайталайық.Жарайсыңдар!

Бейнероликті көрсету.

**2.Негізгі бөлім**

Өлеңді мәнерлеп оқу.

-Балалар,Өтебай Тұрманжановтың «Көктем келді гүл алып» өлеңін оқып берейін.

-Балалар-ау, балалар!

 Шақырады далалар.

 Көктем келді гүл алып,

 Құстар келді жыр алып.

 Қызғалдақты терейік,

 Теріп үйге келейік

-Далада не өсіп тұр?Гүлдер өсіп тұр.

 Гүл біреу ме? Гүл көп.

Гүлдердің түсі қандай? Түсі қызыл.Қайталайық.

-Балалар мында тек гүл сабақтары бар екен.

 -Балалар,біреу бізге гүл шоғын сыйлапты.

 Гүл шоғы суретін көрсету.

 Ендеше бүгін біз сол гүлдердің суретін салатын боламыз.

Саусақ жаттығуы: «Гүл»

 Шынжыр болды,

 Үзілмейді тартсаңда,

 Ал,піл келіп шынжырды,

 Үзіп кетті басында.

 Тұмсығы мен доп іздеп,

 Ойнағысы келіп тұр.

 Достық үшін пілге мен,

 Гүл сыйлағым келіп тұр.

Мен қылқаламды үш саусақпен аламын, түгін қызыл бояуға маламын,гүл сабағының басына тигізіп,басамын. Келесі гүл сабағына тағы жасаймын.

Балалар қараңдаршы мен көп гүл басып шықтым.

-Міне дала гүлдері өсіп тұр.

-Балалар,сендер де солай салып шығыңдар.

**Дидактикалық ойын: «Көбелектерді гүлге қондыр»**

**ІІІ Қорытынды бөлім.**

**-**Балалар біз бүгін ненің суретін салдық?

-Гүлдердің.

Гүлдердің түсі қандай? Түсі қызыл.

(Салынған суреттерді талдау)

-Балалар өте жақсы! Жарайсыңдар!

Осымен оқу қызметі аяқталды.